La Baixada dona inici a les festes patronals de Burjassot en honor a la Mare de Déu de la Cabeça
2025-07-24

Les festes patronals de Burjassot, en honor a la Mare de Déu de la Cabeça, estan a punt de començar. Ho faran amb la tradicional Baixada de la imatge de la Verge, des de l’Ermita de Sant Roc fins a la Parròquia de Sant Miquel Arcàngel on, en els nou dies posteriors, se celebrarà la Novena. Enguany, la Baixada, que se celebrarà com sempre el 19 de setembre, comptarà amb una novetat. L’eucaristia que tradicionalment precedeix a la processó serà una Missa de Campanya que tindrà lloc al Pati de Les Sitges, a les 19 h, i que estarà oficiada per Don Enrique Benavent Vidal, arquebisbe de València.

A continuació de la Missa, tindrà lloc la tradicional Baixada en processó de la Mare de Déu de la Cabeça, pel recorregut habitual, fins a arribar a la Parròquia de Sant Miquel. La Baixada de la imatge de la patrona, una de les processons més multitudinàries de totes les que se celebren al llarg de l’any en el municipi, anirà precedida per el “tabalet i la dolçaina” i pel grup de ball de l’Entitat Cultural Valenciana El Piló. Després de la Creu Alçada, processionaran tots aquells que desitgen acompanyar a la patrona de Burjassot, a més de les comissions falleres, confraries i clavaries, que sempre atenen la invitació de la Junta del Novenari, organitzadora de la Baixada i de la posterior Novena.

A partir del 20 de setembre i fins al dia 28, l’església de San Miguel acollirà cada dia la Novena, que començarà a les 20 h, presidida pel reverend Don Vicente Tur Palau i precedida, a les 19.30 h, pel res del Rosari.